google/wiki40b huggingface dataset:
אמנת האומות המאוחדות בדבר חוזים למכר טובין בינלאומי

אמנת האומות המאוחדות בדבר חוזים למכר טובין בינלאומי (באנגלית: United Nations Convention on Contracts for the International Sale of Goods, או בקיצור המקובל: CISG) היא אמנה בינלאומית שנחתמה בווינה ב-11 במאי 1980, ושמטרתה היא הסדרה משפטית של חוזים בינלאומיים למכירת סחורות. האמנה היא למעשה חוק חוזי מכר מאוחד (Uniform Law), שמטרתו היא התגברות על הקושי בחתימת חוזים בין מדינות ששיטות המשפט ביניהן שונות, והשוני במערכות המשפט יוצר קושי לחתום הסכמים בין חברות ממדינות שונות. על האמנה חתומות היום 83 מדינות, מתוכן 74 מדינות גם אישררו אותה, מהלך שהופך את האמנה למסמך משפטי מחייב במדינות אלו. בין המדינות החתומות ישנן מדינות מפותחות ומתפתחות, מדינות השייכות למערכות המשפט הקונטיננטלי ולמערכות המשפט המקובל, מדינות שהיו חלק מברית המועצות לשעבר, ומדינות מערביות. בשל עובדה זו, נחשבת האמנה לאחת מהאמנות המשפטיות המוצלחות ביותר.
שיגדון

אבחון

מצב של רמות גבוהות של חומצת שתן בדם ניתן לאבחון בקלות באמצעות בדיקת דם פשוטה. היפר-אוּריצֶמִיַה מוגדרת כריכוז של יותר מ-7.0 מיליגרם לדציליטר (mg/dL). בשאיבה מהמפרק והסתכלות על הנוזל במיקרוסקופ באור מקוטב אפשר לזהות גבישים של מונוסודיום אורט בצורת מקלות חדים.
למרות זאת, חולים רבים מאובחנים רק כאשר הם מגלים תסמינים של המחלה. אצל כ-75% מהחולים התסמין הראשון הוא נפיחות, אודם וכאבים עזים במפרק בין עצם המסרק הראשונה עם עצם הגליל המקורב הראשון. גם מפרקי הברכיים, שורש כף היד והאצבעות יכולים להיות מעורבים. במקרים קשים וממושכים מצטברים גושי חומצת שתן מתחת לעור הנקראים "טופי".
ערכים גבוהים של חומצת שתן בדם יכולים לגרום להיווצרות אבני חומצת שתן בדרכי השתן.
כלי נשיפה ממתכת

כלי נשיפה ממתכת הם קבוצה של כלי נגינה ממשפחת כלי הנשיפה. רוב הכלים המשתייכים לקבוצה עשויים פליז.
הצליל שנוצר בכלי הנשיפה ממתכת מקורו בתדר העצמי של הכלי והאוברטונים שלו. כלומר בלי לשנות דבר בכלי עצמו ניתן להפיק מספר גדול של צלילים במרווחים משתנים בין צליל אחד לשני. את הצלילים בין הצלילים הללו ניתן לקבל בעזרת הכפתורים המעטים הקיימים בכלי.
הפייה אינה יוצרת את הצליל כמו בכלי נשיפה מעץ אלא עוזרת לתאם בין השפתיים לכלי המגביר אותו ונותן לו את גון הצליל. האוויר לא יוצא משום חור מאז שנכנס דרך הפייה ועד שיצא מהפעמון. בניגוד לכלי עץ בהם האוויר יוצא דרך חורים הנמצאים בגוף הכלי.

כלי מתכת בהרכבים מוזיקליים

כלי מתכת מופיעים בהרבה סוגים של הרכבים מוזיקליים ותזמורות:
תזמורות סימפוניות, תזמורות צועדות, רביעית כלי מתכת, תזמורות צבאיות, תזמורות כלי נשיפה והרכבים אחרים.

כלי המתכת בתזמורת הסימפונית

בתזמורת הסימפונית, כלי המתכת הם מרכיב חשוב שמוסיף הרבה נפח לצלילה של התזמורת. כלי המתכת נוהגים לנגן בקטעים תרועתיים וכאשר המלחין רוצה פורטה (דינמיקה חזקה). בתזמורת סימפונית סטנדרטית ישנן שתי חצוצרות, ארבע קרנות, שני טרומבונים וטובה אחת. ולעיתים רחוקות ישנן ארבע חצוצרות, ארבע קרנות, ארבעה טרומבונים וטובה אחת. כלי הנשיפה מתחלקים לארבעה קולות עיקריים - החצוצרה נחשבת לקול הסופרן, והיא מכפילה את הטימפני בדרך כלל, הקרן נחשבת לקול האלט ומנגנת צלילים ארוכים בדרך כלל, הטרומבון נחשב לקול הטנור והטובה לקול הבס. המלחינים נוהגים לתת לכלי המתכת כמה תווים בו זמנית, כל נגן מנגן תו אחר. סקציית כלי המתכת ממלאת את התזמורת הסימפונית, ומוסיפה לה נפח רב.
עמוס שפירא (משפטן)

עמוס שפירא הוא דיקן הפקולטה למשפטים במרכז האקדמי כרמל בחיפה, פרופסור אמריטוס ודיקן לשעבר בפקולטה למשפטים באוניברסיטת תל אביב (1980 - 1985).

ביוגרפיה

שפירא למד בפקולטה למשפטים באוניברסיטה העברית (תואר ראשון ושני) והוסמך כעורך דין בשנת 1961. הוא עשה תואר שני נוסף בבית הספר למשפטים באוניברסיטת קולומביה, וקיבל דוקטורט מבית הספר למשפטים באוניברסיטת ייל בשנת 1968. לאחר סיום לימודיו הצטרף כחבר סגל לפקולטה למשפטים באוניברסיטת תל אביב. במשך השנים לימד בשורה ארוכה של מוסדות בחו"ל. מאז שובו לישראל הופיע רבות בתקשורת במאמרים שכתב בעיתונים, והופעות בנושאים שונים ברדיו.
שפירא נחשב למומחה בתחומי הביואתיקה, המשפט הבינלאומי הפרטי וחוקר גם בתחומי המשפט הציבורי. שפירא טען לפני מלחמת יום כיפור שישראל אינה עושה די כדי להגיע לשלום עם מדינות ערב וקרא לחקיקת חוקה לישראל.
הוא חבר במועצת הוועדה הלאומית לניסויים גנטיים, במועצה הלאומית לביואתיקה, ובוועדה לביואתיקה של האקדמיה הישראלית למדעים, ובעבר מילא תפקידים בארגונים ציבוריים ובהם נציג ציבור במועצת העיתונות, סגן נשיא ארגון המשפטנים ישראל-גרמניה, וחבר במכון הישראלי לדמוקרטיה.
בתו היא הזמרת לימור שפירא. אחיו הוא שדרן הרדיו מולי שפירא ואחיינו הוא השחקן דן שפירא.
הערכת שווי

הערכת שווי היא שיטה להערכת שוויים של נכסים פיננסיים מוחשיים כגון: ניירות ערך, מניות, אופציות, וכן נכסים פיננסיים לא מוחשיים כגון: פטנטים וסימן מסחרי והתחייבויות (איגרות חוב שהוצאו על ידי חברות).
מכיוון שערכם של נכסים משתנה עם הזמן, נכונותה של הערכת שווי היא ליום ביצועה בלבד.
הערכת שווי אינה מדע מדויק, מכיוון שהיא נסמכת על השערות ושיקול דעת. הפונים לקבלת הערכת שווי מסוג זה, מצליחים לקבל החלטות יותר מדויקות, כאשר מתגלה להם מידע חשוב, השערות ומגבלות. במקרה זה, הם יכולים לשקול את מהימנות ההערכה ולקבל החלטה בהתאם.
הסיבות לביצוע הערכת שווי הן רבות. העיקריות שבהן הן לצורך ביצוע ההשקעות הון, הערכה לפני מיזוג ורכישת חברות, תביעות משפטיות ולצורך עדכון מידע כחלק מדוחות פיננסיים.

מודלים של ערך יחסי

קובעים את ערך הנכס בהשוואה לערך השוק של נכס דומה. בדרך כלל נעשה שימוש במכפילים, כגון מכפיל ההכנסות, מכפיל רווח או מכפיל הון.

מודלים לתמחור אופציות

כגון אופציות פוט (PUT) וקול (CALL) ואופציות שניתנו לעובדים. אלו הם מודלים הנותנים את הערך הנוכחי של האופציות. המפורסם שבהם הוא מודל בלק ושולס.
ניטור וידאו EEG

מהלך הבדיקה

החולה מגיע אל בית החולים, ומחברים לראשו עשרות אלקטרודות של EEG, כמו כן הוא שוכב במיטה שמולה נמצאת מצלמת וידאו. הוא מצולם ומתועד 24 שעות ביממה, בנוסף לזה החולה מפסיק לקחת את הכדורים שאמורים למנוע התקפים וזאת כדי לזרז את ההתקפים. לאחר כמה שעות עד כמה ימים מתרחש התקף. לאחר ההתקפים הרופאים בודקים מה נרשם בדיוק בניטור ה- EEG ובמקביל בודקים בוידאו מה בדיוק קרה בזמן ההתקף, השילוב של שני הדברים האלה מביא אותם לאבחון מדויק יותר של גורמי המחלה. 
הבדיקה נמשכת בין יממה לשבועיים על פי הצרכים ומצב החולה.
הכנסת אורחים

הכנסת אורחים היא ערך חשוב בתרבויות שונות הנוגע לאירוח אדם שהזדמן למקום זר. להכנסת האורחים יש משמעויות שונות במקומות שונים בעולם ובתקופות שונות בהיסטוריה.

הכנסת אורחים ביהדות

ביהדות, הכנסת אורחים היא מצווה חשובה שעליה נאמר בתלמוד: "גדולה הכנסת אורחים מקבלת פני שכינה". במקרים מסוימים ניתן אף לחרוג מההלכה הרגילה לשם הכנסת אורחים.

סיפור אברהם

בספר בראשית מסופר על אברהם שישב בפתח ביתו כחום היום. על פי המדרש הסיבה שהמתין, בעת שהיה ביום השלישי למילתו, בהיותו חולה, הייתה מתוך ציפייה לאורחים. על פי המסופר בתורה, שלושה אורחים (שלושה מלאכים, על פי המדרש) אכן הגיעו ואברהם וביתו טרחו ועמלו רבות לרווחתם.
במסורת היהודית הפכה דמותו של אברהם לדמות המזוהה יותר מכל עם ערך זה של הכנסת אורחים ואת הפסוק "ויטע אשל בבאר שבע" דרשו חז"ל כנוטריקון של "אכילה, שתייה לוויה".

סיפור לוט

דמות נוספת בספר בראשית המזוהה עם הכנסת אורחים היא לוט. לשם מהפכת סדום ועמורה שולח אלוהים לעיר שני מלאכים המכונים "אנשים" (ספר בראשית, פרק י"ט) וככל הנראה המדובר בשניים משלושת ה"אנשים" שנפגשו עם אברהם בפתח האוהל בפרק י"ח. לוט היושב בשערי העיר פוגש אותם ומקבל את פניהם בהכנסת אורחים. על אף שהם מביעים רצונם ללון ברחוב - הוא מתעקש שילונו בביתו. אנשי העיר הרשעים דורשים מלוט כי יוציא אליהם את אורחיו - ככל הנראה למטרת אונס. לוט מגונן על אורחיו, יוצא בגופו אל הקהל שמתאסף סביב ביתו, ואף מציע את בנותיו במקום האורחים.

הכנסת אורחים אצל הבדואים

הבדואים, יושבי המדבר, מפורסמים בשל הכנסת האורחים שלהם. על פי המסורת, הבדואי מחויב לארח כל אדם ללא הבדל מיהו, לשרת את האורח היטב ולהימנע מלשאול אותו שאלות במשך שלושה ימים ושליש. אם יש לאורח מטרה שלשמה בא, ישטח אותה באוזני המארח לאחר ימים אלו. האורח יכול לקצר את תקופת שהותו על פי צרכיו. בדרך כלל מארחים את האורח ב'שק' שהוא מקום התכנסות הגברים. לעיתים זהו אוהלו של זקן המשפחה המורחבת ולעיתים זהו מבנה נפרד מהמאהל ומצפון לו. האורח ילון ב'שק' וגם את ארוחותיו יקבל לשם. סדרי הארוח מטרתם למנוע פגישות בין האורח לנשות המאהל, כדי להגן על המוסר. 
מנהג מהודר הוא לזבוח ביום הראשון צאן לכבוד האורח. בשאר הימים האורח אוכל את מה שאוכלים המארחים. שתיית קפה עם האורח היא טקס מיוחד. מקובל לשתות את הקפה בלגימות קטנות כדי להתענג עליו ובסיום השתייה למסור את הספל לידיו של המארח. אפשר לשתות ספל קפה אחד או שניים אך יש להימנע משתיית כוס קפה שלישית. על המארח לטפל גם בבהמת הרכיבה של האורח ולציידו במזון ושתייה לדרך. 
לאורח אסור לבקש דבר, כיוון שהמארח מספק את כל צרכיו גם בלי שיבקש. הבקשות היחידות המותרות הן לשאול לכיוון העיר מכה, כדי שיוכל לכוון אליה בתפילתו וכן לשאול היכן יוכל לעשות את צרכיו. לאחר שנפרד מהמארח, אמור האורח לספר בשבחו של המארח כדי להרבות את כבודו וערכו.

הכנסת אורחים בנצרות


הכנסת אורחים, הוספיטליטאס מלשון hostis - זר, היא עיקרון אחד משבעת מעשי החסד בדת הנוצרית. מתקשרת למצוות אהבת הזולת.
דניפרו אזוט

היסטוריה

הקבוצה הוקמה בשנת 2005 והחלה לשחק בליגה האזורית. בסיום עונת 2007/08 העפילה הקבוצה מהליגה השנייה לליגה הבכירה. בעונת 2008/09 השתתפה הקבוצה בהקמת הליגה האוקראינית הראשונה, ואף הגיעה עד לשלב חצי גמר הגביע. בעונת 2009/10, לאחר איחוד הליגות הבכירות של אוקראינה, החלה לשחק בסופרליגה.
מדד שתי המדינות

מדד שתי המדינות (Two-State Index או TSI) היא הערכה חודשית שמופקת החל מאפריל 2018 על ידי ארגון יוזמת ז'נבה אשר מנסה למדוד את התמיכה בקרב הציבור הישראלי והפלסטיני כלפי הפתרון של שתי מדינות לשני עמים על סמך ניתוח מעל ל-50 פרמטרים שונים הלוקחים בחשבון את ההתפתחויות האחרונות בסכסוך הישראלי פלסטיני.
מאז שנחתמו הסכמי אוסלו בספטמבר 1993 התמיכה בקרב הציבור הישראלי והפלסטיני כלפי הפתרון של שתי מדינות לשני עמים, ידע עליות ומורדות. הציבור בשני הצדדים הישראלי והפלסטיני חלוק בעמדותיו. התמיכה הציבורית בפתרון שתי מדינות ידע נקודת שפל בציבור היהודי בחודש פברואר 1995 עם 37% תמיכה], ושיא התמיכה היה ב-2007.]
בחודש אפריל 2018 הושק מדד שתי המדינות מדד שתי המדינות. במטרה לנסות ולהעריך את האפשרות של שתי מדינות. המדד מארגן בשיטתיות את ההתפתחויות השונות באמצעות בדיקה של יותר מ-50 פרמטרים ועוזר לקבוע האם הפרמטרים מקדמות או מעכבות את מציאת פתרון לשתי מדינות. אף על פי שהמדד אינו מדעי הוא מפיק הערכה אקטואלית לפתרון שתי המדינות. המדד מציין היכן הייתה תזוזה משמעותית ולאיזה כיוון, מציע רעיונות ליישום ופתרונות. המדד מופק על ידי צוותים ישראלים ופלסטינים ומשקף הבנה ייחודית של המציאות המדינית והפוליטית.
האדם הבלתי נראה

האדם הבלתי נראה הוא רומן של הסופר האפרו-אמריקני רלף אליסון, אשר יצא לאור בשנת 1952. הספר מתייחס לסוגיות חברתיות ואינטלקטואליות שעמדו בפני שחורים בארצות הברית בעשורים הראשונים של המאה ה-20, כולל לאומנות שחורה, היחסים בין זהות שחורה למרקסיזם, והפוליטיקה הגזעית הרפורמיסטית של בוקר טי. וושינגטון, בנוסף לעניינים שקשורים לאינדיווידואליזם וזהות אישית. 
האדם הבלתי נראה זכה בפרס הספר הלאומי של ארצות הברית לשנת 1953. ב-1988 הספרייה המודרנית דירגה את הספר מספר 19 ברשימת 100 הספרים הטובים בשפה האנגלית של המאה ה-20. טיים מגזין כלל אותו ברשימת 100 הספרים הטובים בשפה האנגלית משנת 1923–2005.

תרגום לעברית

האדם הבלתי נראה, תרגם אורי בלסם, הוצאת זמורה-ביתן, 1988.
ברוס שאנל

קריירה

בראשית הקריירה שלו שר שאנל בתוכנית הרדיו "לואיזיאנה היירייד" (Louisiana Hayride), ואז חבר לנַגָן המפוחית דלברט מק'קלינטון (Delbert McClinton) והשניים הופיעו יחד בסגנון קאנטרי. בשנת 1959 כתב שאנל את השיר "Hey! Baby" יחד עם מרגרט קוב, והופיע עם השיר במשך שנתיים לפני שהקליט אותו עם מפיק התקליטים ביל סמית' מפורט וורת', טקסס. השיר הופץ תחילה על ידי הלייבל LeCam של ביל סמית', אך כשהחל לצבור אהדה בקרב הקהל ולמכור עותקים רבים, נרכש על ידי חברת ההפצה "סמאש" (Smash).‏ השיר הגיע למקום הראשון במצעד בילבורד האמריקאי במרץ 1962, ונשאר במיקום זה במצעד במשך שלושה שבועות. במצעד הבריטי הגיע השיר עד למקום השני ב-1962. הסינגל נמכר במעל למיליון עותקים, ועוטר בדיסק מוזהב. אף על פי ששאנל נחשב לעיתים זמר של להיט אחד, ארבעה סינגלים נוספים שהוציא התברגו לרשימת 100 הסינגלים המובילים של מגזין בילבורד, לרבות השיר "Number One Man" שהגיע למקום ה-52 במצעד.
שאנל ערך סיבוב הופעות באירופה, ובאחת מהופעותיו אף הופיעו הביטלס כהופעת החימום, כאשר הם עדיין היו אלמוניים. ג'ון לנון, שהיה מאזין לשיר "Hey! Baby" במכונת הלהיטים שלו, היה מרותק מנגינת המפוחית של מק'קלינטון בשיר. אגדה אורבנית מספרת שהיה זה מק'קלינטון אשר לימד את ג'ון לנון את אמנות הנגינה במפוחית, אך באותו זמן כבר הספיק לנון לנגן בכמה הופעות חיות במפוחית. קטע הנגינה במפוחית בשיר "Hey! Baby" שימש ללנון מקור השראה בסינגל הראשון של הביטלס, "Love Me Do" ‏(1962), שבו ניגן בכלי, וכן בכמה שירים מאוחרים יותר של הביטלס; הקטע אף שימש השראה לקטע המפוחית בשיר "I Remember You" של פרנק אייפילד.
סוד ההצלחה של השיר "Hey! Baby" טמון בחזרה על התו הראשון, כשברקע ליווי קצבי. אמצעי זה שולב גם בלהיט "Sherry" של להקת ארבע העונות שיצא לאחר מכן ב-1962, וגם בלהיטה של להקת הביטלס "I Should Have Known Better" (מהאלבום A Hard Day's Night - משנת 1964).
להיטו היחיד של שאנל מלבד "Hey! Baby" שהגיע לרשימת 40 הסינגלים המובילים במצעד הסינגלים הבריטי היה "Keep On" מיוני 1968, שהגיע למקום ה-12 במצעד; את השיר כתב ויין קרסון תומפסון והפיק דייל הוקינס. שאנל לא אהב לערוך סיבובי הופעות, ולכן החליט לבסוף להשתקע בנשוויל, טנסי ולעסוק בכתיבת שירים. הוא חיבר כמה שירי קאנטרי שזכו בפרסי BMI בשנות ה-70 וה-80: "As Long As I'm Rockin' With You" בביצועו של ג'ון קונלי; "Don't Worry 'bout Me Baby" בביצועה של ג'ייני פריק; "Party Time" בביצועו של ט.ג. שפרד; "You're the Best" (שכתב יחד עם קיירן קיין, שגם ביצע את השיר); ו-"Stand Up" בביצועו של מל מק'דניאל.
בשנת 1995 הקליט שאנל את גרסתו שלו לשיר "Stand Up" שחיבר, בלייבל Ice House שבממפיס, טנסי. לצדו ניגן במפוחית דלברט מק'קלינטון, שאף הקליט עמו שירים נוספים, לרבות גרסה "כבדה" יותר של "Hey! Baby". ב-2002 הקליט שאנל עם הזמר-יוצר לארי הנלי (יוצא להקת הניוביטס) פרויקט שנקרא "Original Copy".
שאנל נכלל בהיכל התהילה של הרוקבילי. להיטו "Hey! Baby" זכה לחידושים, בהם לחידוש של DJ Ötzi האוסטרי בשנת 2000, שיצא כסינגל שזכה להצלחה רבה באירופה. השיר אף כלול ברפרטואר של הרכבי מארש אמריקאיים שונים, ובאוניברסיטת פנסילבניה נהוגה מסורת שלפיה שר כל הקהל באצטדיון את השיר ברבע השלישי של משחקי הבית של קבוצת הפוטבול המקומית.
Shake the Spirit

רקע והפקה

בשנת 2014, הוציאה אל קינג את להיטה "Ex's & Oh's", שנכלל באלבום הבכורה שלה, Love Stuff. בהמשך, הוציאה סינגלים נוספים מתוכו, עד שבספטמבר 2018, הוציאה את הסינגל "Shame", שתיפקד כסינגל הראשון מתוך האלבום הזה שיצא לאחר מכן.
האלבום זכה לביקורות ושבחים, וציונו במטקריטיק הסתכם ב-74 מתוך 100.
סיבל קקילי

ביוגרפיה

קקילי נולדה וגדלה בהיילברון למשפחה ממוצא טורקי-מוסלמי. הוריה הגיעו למערב גרמניה מטורקיה בשנת 1977, והיו באותו זמן בעלי דעות ליברליות, לדבריה. לאחר שסיימה לימודי תיכון בגיל 16, החלה עבודת התמחות במשרד ממשל מקומי, ולאחר מכן עבדה באגף לפינוי פסולת העירוני. בשנת 2002 עברה לאסן.
יום אחד, כשהייתה בקניות בעיר קלן, הבחין בה מלהק סרטים, והזמין אותה לעבור אודישן לתפקיד בסרט. היא זכתה בתפקיד ראשי בסרטו של פתיח אקין, "עם הראש בקיר" (בגרמנית: Gegen die Wand), מתוך 350 מתמודדות. הסרט היה להצלחה רבה, ואף זיכה את קקילי בפרסים בכמה פסטיבלי סרטים. עם זאת, עבודות הצילום היו מאומצות עבורה, ובזמן הצילומים נאלצה לעבור אפנדקטומיה, ולאחריו עברה ניתוח אף. לאחר שהסרט יצא לאקרנים, נחשף בצהובון הגרמני בילד כי היא כיכבה בעשרות סרטים פורנוגרפיים תחת השם הבדוי "דילארה". הדבר גרם לשערורייה ציבורית, והוריה של קקילי ניתקו עמה מגע. כשרואיינה על זכייתה בפרס נוסף על הופעתה בסרט "עם הראש בקיר", התלוננה על ההכפשה וה"אונס" התקשורתי כלפיה. מערכת העיתון ננזפה לאחר מכן על ידי מועצת העיתונות הגרמנית על האופן שבו סיקרו את העניין.
בשנת 2006 השתתפה בסרט הטורקי Eve Dönüş, בו גילמה אישה שבעלה נעצר על לא עוול בכפו. הופעתה בסרט זיכתה אותה בפרס בפסטיבל הסרטים הכתום באנטליה. באותה שנה גילמה גם את דמותה של אישה יהודייה אשר נשלחה למחנה ההשמדה אושוויץ, בסרט "הרכבת האחרונה" (Der letzte Zug)
בשנת 2009 גילמה בסרט "הזרים" (Die Fremde) אישה טורקייה צעירה העוזבת את איסטנבול כדי לחזור למשפחתה בברלין. על הופעתה זכתה בשנית בפרס לולה (אשר זכתה בו גם על הופעתה בסרט "ראש בראש"). שנה לאחר מכן לוהקה לתפקיד שאיי בעיבוד הטלוויזיוני לסדרת ספרי הפנטזיה "שיר של אש ושל קרח", "משחקי הכס". ב-2011 לוהקה כשחקנית קבועה בסדרת הפשע Tatort בתפקיד החוקרת שרה ברנדט, לצדו של השחקן הראשי, אקסל מילברג. על ליהוק זה אמרה כי היא שמחה לא לשחק דמות ממוצא זר, שהיווה ליהוק סטריאוטיפי עבורה בעבר.

חייה האישיים

קקילי מתגוררת בהמבורג.
היא תומכת בארגון Terre des Femmes (בצרפתית: "כדור הארץ של הנשים"), שמטרתו להילחם באלימות נגד נשים במשפחות מוסלמיות. בדצמבר 2006, באירוע נגד אלימות במשפחה שנערך בברלין בחסות העיתון הטורקי "הורייט" (Hürriyet), אמרה קקילי ש"אני חוויתי בעצמי שאלימות פיזית ונפשית נתפסת כדבר נורמלי במשפחה מוסלמית. לצערי, אלימות שייכת לתרבות האיסלאם.". בתגובה, הקונסול הדיפלומטי הטורקי עזב את המקום.
מולי ג'ונסון

מולי ג'ונסון (באנגלית: Mollie Johnson; נולדה בסביבות 1853) הייתה בעלת בית בושת בדדווד, שבטריטוריית דקוטה, במאה ה-19. ג'ונסון נולדה באלבמה, ונדדה מערבה בשל הביקוש הגדול לעובדות מין. היא החלה לעבוד בתחום זה כנערה מתבגרת, נראה שבגיל 15 או 16. היא דיווחה למנהל האוכלוסין שהתאלמנה עוד בטרם הגיעה לדדווד.

ביוגרפיה

ג'ונסון הייתה ידועה בדדווד כ"מלכת הבלונדיניות", בשל כך שהיו לה שלוש נשים בלונדיניות בין עובדותיה, אידה קלארק, אידה צ'פלן וג'ני דושנו. גם מי שהייתה לימים מאדאם בעצמה ובעלת מסבאה מצליחה בדדווד, קיטי לרוי, עבדה בימיה המוקדמים בעיירה עבור ג'ונסון.
ג'ונסון הגיעה ל דדווד זמן קצר לאחר הבהלה לזהב, והוזכרה לראשונה בתיעודים רשמיים בפברואר 1878, כאשר נישאה ללו ספנסר, קומיקאי אפרו-אמריקאי שהופיע באותה העת בתיאטרון Bella Union. ג'ונסון המשיכה לעבוד במקצועה, הן כמאדאם והן כזונה, גם אחרי נישואיה. ספנסר בסופו של דבר עזב את דדווד, ומאוחר יותר נעצר בדנוור, קולורדו, אחרי שירה באשתו השנייה. ככל הנראה ספנסר היה נשוי לשתי הנשים בו זמנית. לתושבי העיר היו יחסים מורכבים עם המאדאם הצבעונית, שעל פי אמות המידה הנוצריות ניהלה מרכז חטאים, אך גם הייתה דמות מעניינית עבור הבריות, ודברים שקרו לה היו מדווחים תכופות בעיתונים. בסיפור אחד שהיה למפורסם, ג'ונסון ועובדתיה הגיעו למשחק בייסבול בפורד מיד, המחנה הצבאי הסמוך. הנשים, לאחר שכל הנוכחים השתכרו למדי, החליטו בשלב מסוים לערוך מרוץ כרכרות, אשר הסתיים בהתנגשות, ובפצועה אחת. הנוכחים הצליחו להעמיד כרכרה אחת על גלגליה כדי להזעיק את הפצועה למקום בו תוכל לקבל סיוע רפואי, אך כל שאר הנשים נשארו, עם רדת החשיכה, באמצע הערבה. כשדווח על כך בעיר, עלו שלושה צעירים על סוסיהם, וחילצו את הנשים, והחזירו אותן לעיירה כשהן רכובות מאחוריהם.
ג'ונסון הייתה אשת עסקים מוצלחת, וגם תמכה כלכלית בארגוני סיוע למען נפגעי הרעב באירלנד. התחרות בין בתי הבושת בדדווד הייתה קלה, מכיוון שהיו מעט מאוד נשים וגברים רבים מאוד. המתחרה העיקרית של ג'ונסון בדדווד היה המאדאם דורה דופרן, אך התחרות ביניהן הייתה ידידותית.
בעיתונות בדדווד, בתי הבושת תוארו כאתרים עבור "גברים שובבים". מולי ג'ונסון צוינה בעיתון כאישה טובת לב, אשר דאגה לגופתה של אחת מעובדותיה, לפני שניסתה להציל את רכושה בשריפה הגדולה שאירעה בדדווד ב-26 בספטמבר 1879. לאחר חורבן בית הבושת בדליקה, היא מיד פתחה אחד חדש, וחוותה עוד שתי שריפות במהלך השנים. על פי הדיווחים היא עזבה את דדווד אחרי שהעסקים האטו, בינואר 1883. לאן היא הלכה, או מה קרה לה בעקבות עזיבתה את דדווד אינו ידוע.
הצבא העממי היוגוסלבי

היסטוריה

מקור הצבא ביחידות הפרטיזנים של טיטו שפעלו במלחמת העולם השנייה כנגד מדינות הציר. לאחר הקמת הרפובליקה הפדרלית הסוציאליסטית של יוגוסלביה, שונה שם הצבא לצבא יוגוסלביה ובהמשך קיבל את התואר "עממי". ב-1968, הקים טיטו את כוחות ההגנה הטריטוריאלית שפעלו לצד הצבא, והיו כפופים אליו במידה מסוימת. יחד עם מלחמות יוגוסלביה וסוף הפדרציה ב-1992, הצבא פורק.
בלוטת הערמונית

בלוטת הערמונית אצל האדם

הערמונית היא בלוטת מין הקיימת אצל זכרים בלבד. הבלוטה ממוקמת במוצא שלפוחית השתן, ובתוכה עוברת השופכה. הקשר האנטומי הקרוב ביותר של הערמונית הוא לחלחולת (רקטום), הנמצאת מאחוריה. מאחר שהערמונית נמצאת בתוך האגן, ניתן לבדוק אותה בבדיקה טרנס-רקטלית (דרך הרקטום)- למשל, על ידי אולטראסאונד הנעשה דרך החלחולת. 
בלוטת הערמונית מתפתחת אצל הגבר, ובגילאים 20-30 היא מגיעה לשיא התפתחותה. קוטרה של הערמונית נע בין 3 ל-4 ס"מ ומשקלה כ- 20 גרם. 
מתחת לערמונית נמצאות בלוטות קאופר, אשר מפרישות נוזל שקוף לפני פליטת נוזל הזרע.

תפקיד הערמונית

הערמונית היא בעלת תפקיד חשוב בפוריות הגבר. היא מפרישה את נוזל הערמונית, שהוא חלק מהותי מנוזל הזרע. נוזל הערמונית מגן על תאי הזרע. הבלוטה עלולה לגרום לבעיות שונות, החל בדלקות, הפרעות במתן שתן עקב הגדלה שפירה, וכלה בהתפתחות סרטן הערמונית.
עכבר העיר ועכבר הכפר

עכבר העיר ועכבר הכפר הוא משל המיוחס לאיזופוס.

תקציר העלילה

במהלך הסיפור, עכבר העיר מבקר את בן דודו, עכבר הכפר. עכבר הכפר מציע לעכבר העיר ארוחה פשוטה של מזון כפרי, אך זה מסרב בלעגנות. הוא לוקח את עכבר הכפר לביקור בעיר כדי להראות לו את "החיים הטובים". ואולם, באמצע ארוחה של עוגות וריבה מתנפלים עליהם שני כלבים (בגרסה אחרת: חתולים), והעכברים נאלצים לנטוש את החגיגה ולרוץ למקום מבטחים. לאחר מכן, עכבר הכפר חוזר לכפרו, ובפיו מוסר ההשכל: 
עדיף לאכול שעועית בשקט מאשר לזלול עוגות בפחד.

עיבודים מן העת החדשה

הסיפור "עכבר העיר ועכבר הכפר" (112 בסיווג ארנה-תומפסון) זכה לעיבודים רבים.
אחד העיבודים המוקדמים הוא מהמאה ה-15, על ידי המשורר רוברט הנריסון שכתב אותו בסקוטית עתיקה. בגרסה זו העכברים הם ממין נקבה.
ביאטריקס פוטר עיבדה ואיירה את הסיפור בשנת 1918, וקראה לו "סיפורו של  ג'וני, עכבר העיר."
אולפני דיסני זכו בשנת 1937 בפרס אוסקר לסרטים מאויירים קצרים על גרסה שלהם לסיפור, בשם "The Country Cousin" ("בן הדוד מהכפר").
ב-1945 כיכבו טום וג'רי בסרט אנימציה באורך מלא בשם "עכבר במנהטן", המבוסס על "עכבר העיר ועכבר הכפר".
הסיפור מוזכר רבות ביצירות אמנות, סרטים ויצירות מוזיקליות מן העת החדשה. כך למשל שירו המפורסם של מאיר בנאי ״ובניהם״, וכן העיתון הישראלי עכבר העיר שאל את שמו מכותרת הסיפור.
קאנארג'ו

היסטוריה

תעלת קאנארג'ו שימשה לכניסה העיקרית אל העיר ונציה ואל התעלה הגדולה מצפון, מכיוון איטליה, עד המאה ה-19, עת נבנה גשר הרכבת אל העיר.
ההתיישבות הראשונה באזור הרובע החלה במאה ה-11. אזור הביצה הרדודה יובש, ונחפרו התעלות שבו ובהן תעלת קאנארג'ו. בשיאה של רפובליקת ונציה שימש האזור הסמוך לתעלה למגורי אצילי ונציה ועשיריה, ולאורך התעלה נבנו ארמונות רבים של האצילים. 
בשנת 1516 הורו שלטונות העיר ליהודי ונציה להתגורר באזור מצומצם בתחום הרובע – הגטו של ונציה. האזור תוחם בשערים שנסגרו מדי לילה, אולם במהלך היום הורשו היהודים לצאת מן הרובע ולעסוק במסחר. בשל הצפיפות הרבה ברובע נבנו בו בניינים גבוהים בני 10 ואף 13 קומות. ההגבלות על מגורי היהודים בוטלו רק לאחר כיבוש העיר על ידי נפוליאון בונפרטה בשנת 1797.
בשלהי המאה ה-19, ולאחר חיבור העיר לרשת מסילות הברזל, נבנה רחוב רחב בשם "סטרדה נואובה" (Strada Nuova – "הרחוב החדש") כדי שישמש רחובה הראשי של העיר. 
כיום, למעט אזור הגטו והרחוב הראשי, מרבית שטחי הרובע הם שטחי מגורים שלווים עבור תושבי ונציה, ולא אזורי תיירות ומלונאות.

אתרים עיקריים

ברובע נמצא פונטה דלה גולייה – גשר המקשר בין הסטרדה נואובה לבין תחנת סנטה לוצ'יה – תחנת הרכבת העיקרית של ונציה. בסמוך נמצא הגטו של ונציה והקזינו של ונציה.
כמו כן נמצאות ברובע הכנסיות סנטה מריה דיי מיראקולי, מדונה דל'אורטו, סן קאנצ'אנו, סן ג'רמיה, סנט'אלוויזה, סן ג'ובאני כריזוסטומו די ונציה.
בצפון הרובע – מעגן סאקה דלה מיזריקורדיה, ולאורך התעלה הגדולה נבנו הארמונות קא' ד'אורו, פאלאצו ג'וסטי, פאלאצו לאביה וקא' ונדראמין קאלרג'י.
דרגות שירות בתי הסוהר

שירות בתי הסוהר הוא ארגון הכליאה המרכזי והיחיד בישראל. כל מתגייס חדש מתחיל את שירותו בדרגת סוהר ומטפס בסולם הדרגות בהתאם לכישוריו וכן לקורסים וההכשרות שהוא עובר. סוהר המתגייס לאחר שלוש שנות שירות צבאי כסוהר קבע מתחיל את שירותו בדרגת רב-סמל (רס"ל).

משמעות שמות דרגות הקצונה

מֵישָׁר - צורת היחיד של המילה מֵישָׁרִים המופיעה במקרא בהקשרים של משפט צדק, כגון "אֲנִי מֵישָׁרִים אֶשְׁפֹּט" (תהלים עה, ג), "יִשְׁפֹּט תֵּבֵל בְּצֶדֶק וְעַמִּים בְּמֵישָׁרִים" (תהלים צח, ט), ולכן ייתכן ומשמעות השם היא אדם הדואג להישיר את הנעשה. מכל מקום מילה זו נושאת משמעות מופשטת, ולא ברור מדוע נבחרה לציון דרגה.
כַּלַּאי - נוצרה על דרך קַנַּאי (שתי המילים שורשן מסתיים באל"ף אבל בצורה זו הן נוהגות על דרך שורשים המסתיימים ביו"ד – כמו בַּנַּאי, חַזַּאי).
גֻּנְדָּר נגזרה מן המילה גונדה – מילה שמקורה בארמית של התלמוד הבבלי – גונדא – ומשמעה יחידה של אנשי צבא (בדומה למילה גדוד). אל גונדה נוספה הסיומת ־ָר, סיומת נדירה המשמשת לציון בעלי מקצוע, כגון במילים אַרְכִיבָר, פַּעֲמוֹנָר, כַּסְפָּר.

הדרגות עד 2017

בשנת 2017 ערך הארגון מתיחת פנים, שבה הוחלפו מדי הסוהרים לחולצה תכלת ומכנסיים שחורים, דרגותיהם הוחלפו מזהובות לכסופות, ודגל הארגון הוחלף מירוק-צהוב, שהיה מראשית הארגון, לדגל בצבעים כחול ולבן שבמרכז סמל שב"ס ולצידו בקטן דגל ישראל.
שוברי קופות (תוכנית טלוויזיה)

רקע

"שוברי קופות" הוא השעשועון האסוציאטיבי הראשון בעולם. הפורמט פותח על ידי חברת "אנדמול שיין ישראל".
במשחק מתחרים זוג מתמודדים אל מול קהל, ובשונה מרוב השעשועונים הם מעמידים למבחן דווקא את היצירתיות והדמיון מאשר את הידע הכללי. במקום שאלות טריוויה, על המסך מוצגות שאלות אסוציאטיביות בצורת תמונה, קטע וידאו או קטע אודיו ומטרת הזוג היא לפתור את האסוציאציה או ההיקש הלוגי כמה שיותר מהר. באולפן מוצבים 50 כספומטים המייצגים את מספר הפעמים שהתשובה הנכונה יכולה להתקבל, כלומר 50 העונים הראשונים, וככל שהזוג יענה תשובה מהירה יותר כך מספר הכספומטים מהם יצא כסף יהיה גבוה יותר. סכום הכסף בו ניתן לזכות על שאלה נכונה משתנה מסיבוב לסיבוב, כמו גם ערך הכסף ודרגת הקושי עולים ככל שמתקדמים עם השלבים. במשחק קיים לחצן מצוקה שעוצר את הזמן ומגלה אות אחת מהתשובה, ובו ניתן להשתמש פעמיים במהלך המשחק. במידה והזוג השיב תשובה שגויה או שלא הספיק לענות בזמן הוא ייאלץ לעזוב את המשחק. בכל סוף סיבוב קיימת בפני המתמודדים אפשרות לפרוש עם סכום הכסף שצברו עד לאותה הנקודה, ואלו שיענו נכונה על כל השאלות יזכו במיליון שקלים. הצופים בבית יכולים להשתתף במשחק בזמן אמת דרך אפליקציה המבוססת על זיהוי קולי, והעונים המהירים ביותר יוכלו לזכות בפרסים.

כלי עזר

בפני זוג המתמודדים עומד לחצן מצוקה בו הם יכולים להשתמש פעמיים במהלך המשחק. אם המתמודדים בוחרים ללחוץ עליו נעצרת הספירה לאחור וכן נחשפת בפניהם אות אחת מהתשובה הסופית.